**Телейлӗ çулталăк ачалăхӗ**

**Диана**. - Ырӑ кун пурне те!

**Варя**. - Сывлӑх сунатпӑр!

**Диана**. 2023 çул Чăваш Енре Телейлĕ ачалăх çулталăкĕ тесе палӑртнӑ. Кун пирки республика ертӳçи Олег Николаев Хушу алă пуснă.

**Варя**. Эпир телейлӗ ачасем

Куллен шкула утатпӑр.

Çыратпăр та вулатпăр,

Шутлатпăр та вылятпăр.

**Диана**. Телейлӗ ачалӑх,

Мӗнрен килет-ши вӑл?

Телейлӗ ачалӑх,

Камран килет-ши вӑл?

**Варя**. Паллах атте-аннерен килет.

Анне пулсан – хӗвел чунра,

Атте пулсан – кун-çул хитре.

**Учитель.**Çемье пулсан – телей питре

Юрлать пӗр-вӗçӗм чун-чӗре.

**Учитель.**Тӗрӗс, ачасем. Атте-анне, çемье юнашар пулсан эпир пурте телейлӗ. Пирӗн несӗлсем çемье пӗлтерӗшне лайӑх пӗлсе тӑнӑ: пурнӑç йӗркине çирӗп тытса пынӑ. Ваттисене яланах пулӑшнӑ, хисепленӗ, çамрӑксене ӑса вӗрентнӗ, ачасем телейлӗ пулччӑр, ырӑ пурнӑçпа пурӑнччӑртесе ырми-канми тӑрӑшнӑ.

**Диана.** Халӗ те çавах. Кашни ашшӗ-амӗшӗ хӑйӗн пепкисемшӗн чунне пама хатӗр.

**Учитель.** Çемьере пĕчĕк ача – «ҫӗнӗ кайăк» - çурални питĕ пысăк савăнăç. «Çĕнĕ кайăк» ывăл пулсан ăна – ылтăн, хĕр пулсан – кĕмĕл тенĕ.

**Варя. Ылтăнпа кӗмӗл**. (*Светлана Асамат)*

*-Кам çуралнă, ылтăн-и?*

*-Кам çуралнă, кӗмӗл-и?*

*-Ашшӗ-амăш телейне,*

*ваттисен савăнăçне*

*Мӗтри Йăван йăхӗнче*

*Ылтăн – ывăл, кӗмӗл – хӗр,*

*Йӗкӗреш çуралнă.*

*Çак хыпара илтнӗ-илтмен*

*Якку киле чуптарнă.*

*-Атте, эпӗ ылтăн-им,*

*Маня йăмăк кӗмӗл-им?*

*-Анне – тăван кил ăшши,*

*Атте – пурнăç тӗрекӗ,*

*Ачи-пăчи – ырлăх-пурлăх:*

*Ылтăнӗпе кӗмӗлӗ.*

**Учитель.** Çак ылтанпа кемеле ашше-амаше мӗн пӗчӗкрен юратса, ачашласа пӑхса ӳстерет. Вӗрентсе пырса анлӑ пурнӑç çулӗ çине кӑларма тӑрӑшать. Вӗсемшӗн чи хакли – ачасем телейлӗ пулни.

*(Павлова Дарья Анатолий Кибеч «Кашни çын вӑл- хӑй тӗнче» сӑвӑри пӗр сыпӑка вуласа парать)*

*Çуралнине эп астумастăп.*

*Анчах анне мана калатчӗ*

*(Çакна ялан асра тытатăп):*

*«Çуралтăн эс çу кунӗнче*

*Ыраш çӗмелӗ кутӗнче».*

*Апла тӳрех эп кӗрсе ӳкнӗ*

*Уяр çанталăк ытамне,*

*Сенкер тӳпе хăйпе чӗркенӗ,*

*Сăнанă эпӗ килнине.*

*Хӗвел шевли çиçсе вылянă*

*Çине тăрсах сиккелесе,*

*Ик куçăма кăвак тӗс панă*

*Кунти черченкӗ чечексем,*

*Ыраш ани хӗрринчисем.*

*Хавассăн вӗрнӗ çепӗç çилӗ*

*Мана пуçран ачашласа,*

*Сăпка юррийӗ пулнă кӗлӗ,*

*Тăри юрланă ăмăртса.*

**Учитель.** Чи кирли пурнӑçра – çемье. Атте-анне пулсан – эпир телейле.

Пирӗн Аслӑ патриарх И.Я. Яковлев «Чӑваш халӑхне панӑ халалта» çемье çинчен каласа хӑварнӑ, итлесе пӑхар.

«Çемйěре лайăх пăхса усрăр: çемье вăл халăх чаракě, патшалăх чаракě. Çемье пурнăçě тěлěшпе ваттисем каланă сăмаха чăваш халăхě ялан та хытă тытса тăнă. Çак пурлăха лайăх сыхласа пурăнăр. Çемьенěн лăпкă пурнăçě пире пурнăç хыттинчен хÿтěлесе тăрать. Килěштерсе тěреклě тăракан çемьешěн катаран килекен пурнăç синкерěсем хăрушă мар. Çемйěре сыхă усрасан, ачăрсене чипер упраса пурăнсан, килěштерсе лăпкă ěçлесе пурăнма хăвăр валли тěреклě чарак лартса хурăр.»

Берегите семью: в семье опора народа и государства. Семейные заветы всегда были крепки среди чуваш. Охраняйте же это сокровище. В семейном счастье – защита от жизненных испытаний. Крепкой и дружной семье не страшны внешние житейские невзгоды. Берегите целомудрие, если обережете семью, обережете детей и создадите крепкую опору для мирного и спокойного труда.

**Учитель.** Çапла, ачасем, Патриархӑмӑр сӑмахӗсемпе килӗшӳллӗн пурӑнма тӑрӑшар.

**Учитель**. Анчах çемьере тепӗр чух кӑлтӑксем те сиксе тухаççӗ. Хальхи вӑхӑтра ачасем телефонпа нумай вӑхӑт хушши лараççӗ. Çакӑ ашшӗ-амӑшне пӑшӑрхантарать. Кунашкал проблемӑна хускатса чӑваш халӑх поэчӗ Светлана Васильевна Асаматсӑвӑ та çырнӑ.

Халӗ сире çав сӑвӑ тӑрӑх лартнӑ инсценировка пӑхма сӗнетпӗр.

*(Светлана Асамат «Кутӑн хӗр», сценка)*

*Песня*

Юмахри пек ӗмӗрте

Пурăнатпăр, ачасем.

Янăраҫҫӗ пур ҫӗрте

Пирӗн янкăс юрăсем.

Юмахри пек пирĕн ĕмĕр,

Сахал мар умра ĕçсем…

Тĕнчере эпир, туссемĕр,

Чи телейлĕ ачасем.

**Учитель.** Атте-анне, тӑван кил, пиччесемпе йӑмӑксем, хурӑнташ пурри – кашни çыншӑн пысӑк телей. Вӗсем пулсан – эпир телейлӗ. Сирӗн çемьӗрсенче яланах ӑнлану, юрату, телей хуçаланччӑр.

Маттур, ачасем! Пысӑк тав, сире пурне те!